
Budapest Főváros XIV. Kerület Zugló
Alpolgármestere
Szám: 123- 185/2020.
Nyilvános ülésen tárgyalandó!  

Napirend száma: ……………….
Gazdasági Bizottság 
2020.               ülésére
Tisztelt Bizottság!

Tárgy:

Támogatási szerződés elszámolási határidejének 4 hónappal történő meghosszabbítása 
(Budapest XIV. kerület, Czobor u. 60/A. (30659/1 hrsz.)
I. Előzmények

Budapest Főváros XIV. Kerület Zugló Önkormányzata (a továbbiakban: önkormányzat) Képviselő-testületének 558 – 559/2014. (VI. 19.) határozata alapján, az önkormányzat Képviselő-testületének Tulajdonosi Bizottsága (a továbbiakban: Tulajdonosi Bizottság) pályázatot írt ki, a Budapest XIV. kerület közigazgatási területén épült, legalább 3 lakásos társasházak és lakásszövetkezeti épületek részére felújítási célú, vissza nem térítendő támogatásra. A pályázaton a társasház is indult. 
Budapest Főváros XIV. Kerület Zugló Önkormányzata 2018 évi költségvetésről szóló 43/2017 (XII.22.) Önkormányzati rendelet 53. sora a Társasházak és szövetkezeti Házak felújítási támogatása vissza nem térítendő támogatása címen 300 000 000 Ft biztosított.

A pályázat lebonyolítójaként közreműködő Zuglói Városgazdálkodási Közszolgáltató Zrt. (a továbbiakban: ZVK Zrt.) SZOLG/71-3/2018. iktatószámú levelében értesítette a 1147 Budapest, Czobor u. 60/A. társasházat a támogatási szerződés megkötésének lehetőségéről. (2. melléklet)
A társasház 2019. április 12-én támogatási szerződést kötött a Budapest Főváros XIV. Kerület Zugló Önkormányzatával gépészeti víz-, csatorna felújítása; lépcsőház felújítása; tetőhéjalás, bádogozás felújítása kivitelezési munkákra és 4.515.823,- Ft támogatási összegre.  (3. melléklet). 
Biriné Hadházy Dóra közös képviselő 2020. február 28-án e-mailen érkezett kérelemmel fordult a ZVK Zrt.-hez, melyben leírja, hogy a társasház a pályázati támogatás mellett, az önerő biztosításához hitelt vett fel. A munkálatokra ajánlatot adó vállalkozóval nem sikerült a szerződést megkötni, mivel több szerződési feltételt nem volt hajlandó elfogadni, ezért nem volt garantálható a munkák határidőre való elkészülése. A kivitelezéshez új vállalkozót kellett a társasháznak keresni, amely miatt a munkálatok elhúzódnak. 

Fentiek alapján a társasház kéri a támogatási szerződés 2.5 pontjára hivatkozva a támogatási szerződés 4 hónappal történő meghosszabbítását. (4. melléklet)
II. Vélemények

1147 Budapest, Czobor u. 60/A. Társasház a támogatási szerződést 2019. április 12-én megkötötte. 
A támogatási szerződés 2.5. pontja lehetőséget ad a határidő meghosszabbítására, miszerint: „A Támogatott a Tulajdonosi Bizottságnak címzett és a Közreműködőhöz, a határidő lejárata előtt legalább 30 naptári nappal benyújtott kérelmére a Tulajdonosi Bizottság a kivitelezés határidejét legfeljebb egy alkalommal, négy hónappal meghosszabbíthatja”. A közös képviselő élt a szerződésben foglalt lehetőséggel, és a szerződés lejárta előtt 30 nappal benyújtotta kérelmét, ezért a ZVK Zrt. javasolja, hogy a támogatási szerződés elszámolási határideje 2020. április 12-ről 2020. augusztus 12-re módosuljon. 
A Jogi Osztály véleménye: Az előterjesztésben közölt adatok, egyéb információk alapján az előterjesztéshez észrevételt nem tesz. 
III. Döntési javaslat 

A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján - figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester elfogadja az előterjesztés 1. számú mellékletét képező határozati javaslatot.
A határozati javaslat elfogadásához a Magyarország helyi önkormányzatairól szóló 2011. évi CLXXXIX. tv. 47. § (1)-(2) bekezdései alapján egyszerű szótöbbség szükséges.

Budapest, 2020. április 








Hajdu Flórián









alpolgármester
Mellékletek felsorolása: 

1. melléklet: határozati javaslat

2. melléklet: értesítés szerződéskötés lehetőségéről 

3. melléklet: támogatási szerződés

4. melléklet: kérelem támogatási szerződés határidő meghosszabbítására

A mellékletek a www.govcenter.hu felületen elérhetők. 

Előterjesztést készítette: 

Zuglói Városgazdálkodási és Közszolgáltató Zrt.
Jogi Csoport
Ecker Imre
1. melléklet 123-       /2020. előterjesztéshez

Határozati javaslat 

Budapest Főváros XIV. Kerület Zugló Önkormányzat Képviselő-testülete
...../2020. (
) önkormányzati határozata
Támogatási szerződés elszámolási határidejének 4 hónappal történő meghosszabbításáról
(Budapest XIV. kerület, Czobor u. 60/A. (30659/1 hrsz.)
A katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre – Budapest Főváros XIV. Kerület Zugló Önkormányzat Képviselő-testülete jogkörében eljárva a polgármester úgy dönt, hogy:

1. Budapest Főváros XIV. Kerület Zugló Önkormányzat Képviselő-testülete jogkörében eljárva a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdése alapján – figyelemmel a veszélyhelyzettel kapcsolatban kiadott Kormányrendeletekre  és a Magyarország helyi önkormányzatairól szóló 2011. évi CLXXXIX. törvény 41. § (4) bekezdése és 59. § (3) bekezdése alapján e határozat meghozatala tekintetében a Gazdasági Bizottság hatáskörét visszavonja és úgy dönt, hogy a Budapest XIV. kerület területén épült legalább 3 lakásos társasházak és lakásszövetkezeti épületeknek nyújtható, vissza nem térítendő felújítási támogatási pályázat keretében a 1147 Budapest, Czobor u. 60/A. társasházzal kötött támogatási szerződés elszámolási határideje 2020. április 12-ről 2020. augusztus 12-re módosuljon. 

Felkéri a ZVK ZRT- t, a pályázó értesítésére.
Határidő: 2020. május 15. 
Felelős:     Baracskai Gábor vezérigazgató - ZVK ZRT

